Source: https://dzp.dashofer.sk/onb/33/komentar-k-zdp-17e-zlucenie-splynutie-alebo-rozdelenie-obchodnych-spolocnosti-alebo-druzstiev-v-povodnych-cenach-uniqueidmRRWSbk196FPkyDafLfWAE1d2WUUfDAbhCKOOxBuxkEtA4mZlFkfgQ/?uri_view_type=35
Timestamp: 2020-05-27 16:37:50+00:00
Document Index: 14422176

Matched Legal Cases: ['§ 17', '§ 17', '§ 17', '§ 17', '§ 17', '§ 52']

Komentár k ZDP § 17e Zlúčenie, splynutie alebo rozdelenie obchodných spoločností alebo družstiev v pôvodných cenách | Komentár k zákonu o dani z príjmov pre právnické aj fyzické osoby
2.1.2020, Ing. Peter Horniaček , Zdroj: Verlag Dashöfer
1.5.9 Komentár k ZDP § 17e Zlúčenie, splynutie alebo rozdelenie obchodných spoločností alebo družstiev v pôvodných cenách
(12) Ak právnemu nástupcovi daňovníka zrušeného bez likvidácie so sídlom v zahraničí vznikne na území Slovenskej republiky stála prevádzkareň a majetok a záväzky daňovníka zrušeného bez likvidácie sú funkčne spojené s touto stálou prevádzkarňou a následne dôjde k presunu majetku podľa § 17f ods. 1 písm. b) alebo k presunu podnikateľskej činnosti podľa § 17f ods. 2 písm. b)z tejto stálej prevádzkarne, uplatní sa postup podľa § 17f.
Zmenou ZDP od 1.1.2018 je možné zlúčenie, splynutie alebo rozdelenie obchodných spoločností alebo družstiev realizovať na daňové účely len v reálnych hodnotách.
Výnimkou, pri ktorej môžu byť použité pôvodné ceny bude iba situácia, ak
daňovníkom zrušeným bez likvidácie je daňovník so sídlom na území SR a zároveň,
právnym nástupcom je daňovník so sídlom v ČŠ EÚ,
ale iba ak
majetok a záväzky daňovníka zrušeného bez likvidácie zostanú súčasťou stálej prevádzkarne právneho nástupcu na území SR a
legislatíva ČŠ právneho nástupcu umožňuje prevzatie majetku a záväzkov nadobudnutých právnym nástupníctvom iba v pôvodných cenách alebo dáva daňovníkovi možnosť zvoliť si spôsob ocenenia v RZ a pôvodných cenách a daňovník zvolí ocenenie majetku a záväzkov nadobudnutých právnym nástupníctvom v pôvodných cenách,
Podľa prechodného ustanovenia § 52zn ods. 9 a 10 ZDP sa tieto pravidlá budú vzťahovať na zlúčenie, splynutie alebo rozdelenie obchodných spoločností alebo družstiev, ktorých rozhodný deň nastal v zdaňovacom období, ktoré sa začína najskôr 2.1.2018.
V ods. 14 ZDP je upravená povinnosť právneho nástupcu zdaniť príjem vyplatený z oceňovacích rozdielov z precenenia pri zlúčení, splynutí alebo rozdelení obchodných spoločností alebo družstiev pri uplatnení pôvodných cien, ak je vyplácaný príjem (oceňovací rozdiel) v sume vyššej ako je súčin podielu sumy vykázaných oceňovacích rozdielov a najdlhšej doby odpisovania u majetku nadobudnutého pri zlúčení, splynutí alebo rozdelení a počtu zdaňovacích období odpisovania tohto majetku. Suma vyplatených oceňovacích rozdielov…